PLANINSKO DRUŠTVO CELJE MATICA                                                                            Celje,  30 5. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
MED KANALSKO IN ZILSKO DOLINO 

KRNIŠKI VRH,  GARNITZENBERG,  MONTE CARNIZZA,  1950 m, 

V SOBOTO,  4. junija 2011 

VZHODNO OD SMUČIŠČ NA MOKRINAH 

SE HRBTENICA KARNSKIH ALP NADALJUJE PROTI VZHODU ŠE DO REKE ZILICE, 

STRANSKI GREBENI PA SE KOT REBRA ZAŽIRAJO V KANALSKO IN ZILSKO DOLINO. 

NAD MOKRINAMI SE NA TAKŠNEM REBRU SONČIJO LEPE KRNIŠKE SKALE, 

KI PO VIŠINI CELO PRESEGAJO PRIPADAJOČE VRETENCE NA BLIŽNJEM KRNIŠKEM VRHU. 

V ZAVETJU VRHA IN SKAL SE NAD KRNIŠKIM VINTGARJEM SKRIVA KRNIŠKA PLANINA, 

KI PA JO JE TUDI ŽE OMREŽILA PAJČEVINA VLEČNIC Z MOKRIN. 

NA MOKRINE VAS SKUPAJ S Petrom Oblakom ČEZ MEJNI KRNIŠKI VRH STRAN OD ŽIČNIC 

PO OZNAČENI, PRECEJ SAMOTNI A ZANIMIVI STEZI VABIMO IZ KANALSKE DOLINE. 

S POSTAJALIŠČA POD DIVJIM KOSTANJEM NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPELJEMO OD PETIH ZJUTRAJ, OB 5:00. 

ODPRTO MEJO PREVOZIMO V RATEČAH, 

PREMERIMO PA TUDI VSO KANALSKO DOLINO S TRBIŽA DO TABLE, 550 m. 

JUTRANJO VOŽNJO SKLENEMO OB CESTI POD TABELSKO KALVARIJO, 600 m. 

VOZNIK PO OBNOVLJENI GORSKI CESTI NADALJUJE VOŽNJO NA MOKRINE, 1528 m, 

MI PA SE TJAKAJ NAMENIMO PO OZNAČENI PLANINSKI POTI 501. 

TABELSKI PLANINCI SO JI DALI IME V SPOMIN SVOJEMU ČLANU Beppiju Della Schiava. 

PRI CERKVICI NA KALVARIJI, 666 m, 

STOPIMO Z ASFALTA NA GOZDNO CESTO, KI PELJE NA ČOFNIK, CIOFNIK, 874 m. 

S PAŠNIKA SE PRVIČ ODPRE POGLED V KANALSKO DOLINO, 

EDEN OD DVEH OBNOVLJENIH STANOV PA JE PREUREJEN V ZAVETIŠČE. 

STEZA 501, AVSTRIJSKA VOJAŠKA POT IZ PRVE SVETOVNE VOJNE, 

SE NADALJUJE NA OPUŠČENO PLANINO SKALCO, STAVOLI SCALZER, 1241 m. 

V BLIŽINI JE OHRANJENIH ŠE NEKAJ VOJAŠKIH GROBOV IZ TISTEGA ČASA. 

S SKALCE SE VZPNEMO NA SEDLO, 1421 m, 

KI SE JE DOLGO SKRIVALO ZA MOGOČNIM JUŽNIM PROČELJEM MONTE BRIZZIA, 1570 m. 

OZNAČEN ODCEP NAS NEMARA ZVABI ČEZ VRH H KRIŽU, 1540 m, TIK NAD JUŽNO STENO. 

ONSTRAN SEDLA, 1421 m, ŽE VISOKO NAD SOTESKO VOLČJEGA POTOKA, 

PREČIMO VZHODNA POBOČJA PODRTE GORE, MONTE BRUCA, 1583 m, 

DOKLER BLIZU SEDLA BARIZZE, 1430 m, NE STOPIMO NA GOZDNO CESTO Z MOKRIN.  

POT 501 SE S CESTE KMALU ODLEPI IN ČEZ PLANINO OFENALM, CASERA FOR, 1614 m, 

USMERI NA MEJNI KRONSKI VRH, KRONALPE, MONTE CORONA, 1832 m. 

ČEZ KRNIŠKO SEDLO, GARNITZENSATTEL, SELLA CARNIZZA, 1675 m, 

STARODAVEN PREHOD V ZILSKO DOLINO, 

DOSEŽEMO OB MEJI TUDI KRNIŠKI VRH, GARNITZENBERG, MONTE CARNIZZA, 1950 m. 

ZA SLOVO OD GREBENA SE LAHKO POTRUDIMO ŠE NA JAVORNIK, AUERNIG, 1863 m. 

SESTOPIMO NA PLANINO JAVORNIK, 1609 m, 

IN Z NJE PO GOZDNI CESTI NA MOKRINE, NAßFELD, PASSO PRAMOLLO, 1528 m, 

KJER PO okoli 8 urah DOSEŽEMO KONEC POTI Beppija Della Schiava. 

OGNEMO SE PREHODOMA AVSTRIJSKE MEJE IN PONOVNIMA ŠENGENSKIMA PREGLEDOMA, 

KER  SE VRNEMO SKOZI TABLO, PONTAFEL, PONTEBBA. SPET DOMA BOMO okoli 22. ure. 

VSEENO NE HODÍMO PO SVETU BREZ OSEBNE IZKAZNICE! 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 22,00 €. 

                                           DOBER DAN, BEPPO DELLA SCHIAVA!                                 Tone  Primožič

